CELEX: 62009CN0482
Language: hu
Date: 2009-11-30 00:00:00
Title: C-482/09. sz. ügy: A Court of Appeal (Anglia és Wales) (Civil Division) által 2009. november 30-án benyújtott előzetes döntéshozatal iránti kérelem — Budějovický Budvar, národní podnik kontra Anheuser-Busch, Inc.

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/42
            
         A Court of Appeal (Anglia és Wales) (Civil Division) által 2009. november 30-án benyújtott előzetes döntéshozatal iránti kérelem — Budějovický Budvar, národní podnik kontra Anheuser-Busch, Inc.
   (C-482/09. sz. ügy)
   2010/C 24/72
   Az eljárás nyelve: angol
   
      A kérdést előterjesztő bíróság
   
   Court of Appeal (Anglia és Wales) (Civil Division)
   
      Az alapeljárás felei
   
   
      Felperes: Budějovický Budvar, národní podnik
   
      Alperes: Anheuser-Busch, Inc.
   
      Az előzetes döntéshozatalra előterjesztett kérdések
   
   
               1.
            
            
               A 89/104/EGK tanácsi irányelv (1) 9. cikkének (1) bekezdése értelmében mit jelent a „belenyugvás” kifejezés, és különösen:
               
                           a)
                        
                        
                           a belenyugvás közösségi jogi fogalom, vagy a nemzeti bíróságoknak lehetőségük van a belenyugvás meghatározására vonatkozóan nemzeti szabályaik alkalmazására (beleértve a tartamot, illetve a hosszú ideje tartó jóhiszemű egyidejű használatot)?
                        
                     
                           b)
                        
                        
                           ha a belenyugvás közösségi jogi fogalom, tekinthető-e úgy, hogy a védjegy jogosultja belenyugodott abba, hogy harmadik személy hosszú ideje, jól kialakított módon jóhiszeműen használja ugyanazt a védjegyet, ha régóta tudott a használatról, de nem tudta megakadályozni azt?
                        
                     
                           c)
                        
                        
                           mindenesetre szükséges-e az, hogy a védjegy jogosultja védjegyét lajstromoztassa ahhoz, hogy „belenyugodhasson” a harmadik személy által történő i) azonos, illetve ii) összetéveszthetőségig hasonló védjegy használatába?
                        
                     
         
               2.
            
            
               Mikortól kell számítani „öt egymást követő évet”, és különösen elkezdődhet-e ez az időszak (és ezáltal lejárhat-e) mielőtt a korábbi védjegy jogosultja ténylegesen lajstromoztatja a védjegyét, és ha igen, milyen feltételeknek kell teljesülni az időszak megkezdéséhez?
            
         
               3.
            
            
               A 89/104/EGK tanácsi irányelv 4. cikke (1) bekezdésének a) pontja alkalmazásában a korábbi védjegy jogosultja akkor is előnyt élvez-e, ha az azonos árukat jelölő két azonos védjegyet hosszú ideje jóhiszeműen használták egyidejűleg, így a korábbi védjegy származási garanciája nem jelenti azt, hogy a védjegy a korábbi védjegy jogosultjának áruit jelöli és más áruit nem, hanem ellenkezőleg, ez utóbbi vagy más áruit jelöli?
            
         
      (1)  A védjegyekre vonatkozó tagállami jogszabályok közelítéséről szóló 1988. december 21-i 89/104/EGK első tanácsi irányelv (HL L 40., 1. o.; magyar nyelvű különkiadás 17. fejezet, 1. kötet, 92. o.)